สอบถามหน่อยค่า หลังจากฝังยาคุมใช้ระยะเวลานานแค่ไหนถึงจะท้องคะประมาณกี่เดือนกี่วัน (ช่วงฝังยาคุมประจำเดือนไม่มาแต่หลังจากเอาออกได้1วันประจำเดือนมาปกติ) ถ้าอยากตั้งครรภ์ควรกินวิตามินตัวไหนบำรุงมั้ยคะเพื่อที่จะได้ตั้งครรภ์ได้ง่าย🙏🏻💗
สวัสดีค่ะ ในที่นี้น่าจะหมายถึงหลังการเอายาฝังออกยาฝังคุมกำเนิดนั้นเป็นวิธีคุมกำเนิดแบบชั่วคราวที่มีประสิทธิภาพสูง โดยใช้หลอดยาขนาดเล็กฝังเข้าไปใต้ผิวหนังบริเวณใต้ท้องแขนของแขนท่อนบน ซึ่งภายในแท่งหรือหลอดจะบรรจุฮอร์โมนเพศเอาไว้ เมื่อฝังเอาไว้เรียบร้อยก็จะค่อย ๆ ปล่อยฮอร์โมนชนิดนี้เข้าสู่ร่างกาย ซึ่งจะช่วยป้องกันการตั้งครรภ์ได้เป็นเวลา 3-5 ปี แล้วแต่ชนิดของยาข้อเสียคือยาฝังนั้น พอเอาออก อาจจะไม่ได้ตั้งครรภ์ได้ทันทีภายในเดือนแรก คือจะใช้เวลาหลายเดือน บางคนอาจถึงประมาณเกือบปี เพื่อจะกลับมาตั้งครรภ์ได้อีกครั้ง แต่ถ้าตอนนี้ประจำเดือนมาแล้ว ก็อาจจะกลับมามีการตกไข่แล้วก็ได้เช่นกันวิตามินบำรุงครรภ์ที่สามารถกินก่อนการตั้งครรภ์ได้คือกรดโฟลิค เพื่อช่วยเสริมสร้างระบบประสาทของทารกในครรภ์แต่ไม่ได้ทำให้ตั้งครรภ์ได้ง่ายขึ้น ส่วนวิตามินตัวอื่นๆ อาจจะต้องตรวจเลือดและฝากครรภ์กับแพทย์ตอนตั้งครรภ์ดูอีกทีว่ามีความจำเป็นหรือไม่